দেশে পর্যটনের নতুন গন্তব্য হয়ে উঠেছে দ্বীপ জেলা ভোলার চরফ্যাশন। প্রাকৃতিক সৌন্দর্যে ভরপুর এই দ্বীপে পর্যটকদের জন্য নতুন আকর্ষণ হিসেবে যুক্ত হয়েছে জ্যাকব টাওয়ার। প্যারিসের আইফেল টাওয়ারের আদলে নির্মিত উপমহাদেশের সর্বোচ্চ ওয়াচ টাওয়ারটি দৃষ্টিনন্দন স্থাপনা হিসেবে এরই মধ্যে পরিচিতি পেয়েছে। উদ্বোধনের আগেই প্রতিদিন হাজার হাজার মানুষ টাওয়ারটি দেখতে সেখানে ভিড় করছে। রাষ্ট্রপতি মো. আবদুল হামিদ আগামী ২৪ জানুয়ারি এটি উদ্বোধন করবেন। ১৯ তলাবিশিষ্ট ২২৫ ফুট উচ্চতার টাওয়ারটি আনুষ্ঠানিক উদ্বোধনের মধ্য দিয়ে ভোলায় পর্যটনশিল্পের সম্ভাবনার নতুন দ্বার উন্মোচিত হবে বলে আশা করা হচ্ছে।